《**知情識趣31**》（英文：*Know It All RTHK 31*）係香港電台製作嘅初中生常識問答挑戰賽，由馬浚偉主持。節目由2022年1月9號起，逢星期日20:30-21:30喺港台電視31播出。比賽口號係：「只要你想學，冇嘢係唔得」，節目透過四個環節進行趣味性問答比賽，增強同學喺唔同範疇嘅認知，提升同學對學習嘅興趣。每集有三間學校進行比賽，原定十二個星期之後，最高分嗰四間學校可以進入季度挑戰賽，但因為當時疫情嚴重，第十場之後節目就腰斬。

比賽方式
----

### 第一回合「知識知悉」

以學科題為主，每組有一百分底分，分別回答十條問題，每題需要喺五秒內作答，限時三分鐘，答啱加十分，答錯或棄權唔扣分。喺呢個回合，每組會得到一個去蕪存菁錦囊，可以喺選擇題嘅時候使用一次，主持會刪去其中兩個選擇，參賽者可以喺聰完問題先至決定用唔用錦囊。

### 第二回合「通情達理」

參賽者首先要睇一段短片，再搶答二十題同片段相關嘅問題，限時六分鐘，答啱加十分，答錯或者撳鐘後棄權扣十分，設有一次補答機會，答啱加十分，答錯或者撳鐘後棄權同樣被扣十分，參賽者需要喺撳鐘後五秒內作答，超時會被扣十分，撳鐘之後主持會停止發問。

### 第三回合「有膽有識」

問題環繞流行文化、時事、國情等課外知識，限時八分鐘，答啱加十分，答錯或者撳鐘後棄權扣十分，設有一次補答機會，答啱加十分，答錯或者撳鐘後棄權同樣被扣十分，參賽者需要喺撳鐘後五秒內作答，超時會被扣十分，喺呢個回合設有兩題專家題，答啱加二十分，答錯或者撳鐘後棄權會被扣二十分，設有一次補答機會，答啱加二十分，答錯或者撳鐘後棄權同樣被扣二十分，撳鐘之後主持以及專家都會停止發問。

### 第四回合「妙趣橫生」

熒光幕會出現十六格謎面，比賽分為四個環節，分別係搶答題、書畫題、動作遊戲題以及最後嘅競猜謎底，第一個環節係十題嘅搶答題，答啱加十分，並且可以揭開一格謎面，答錯或者撳鐘後棄權扣十分，設有一次補答機會。第二個環節係三題嘅書畫題，完成之後撳鐘搶答，答啱加二十分，並且可以揭開一格謎面，答錯或者撳鐘後棄權會被扣二十分，同樣設有一次補答機會。第三個環節係一題嘅動作題，勝出嘅一方會加三十分，並且可以揭開三格謎面，而落敗嘅組別就唔扣分。喺三個環節完成之後，會以總分嘅高低，依次序競猜謎底，估中加五十分，估錯扣十分，棄權唔扣分，如果出現同分情況，會由專家題決定先後次序，答中嗰一隊可以優先競猜謎底，而分數係唔會受到影響。

每集內容
----

### DJ挑戰賽

|  |  |  |
| --- | --- | --- |
| **組別** | **參賽嘉賓** | **總分** |
| 藍組 | 孖B（洪崎峻、陳頴洪） | 190 |
| 綠組 | 五台之友（袁梓珮 、侯偉新） | 290 |
| 紅組 | 爸爸愛曼波（趙曼婷、葉宇波） | 210 |
| 橙組 | 至尊MC（侯嘉明、李志剛） | 410 |

### 名人挑戰賽

|  |  |  |
| --- | --- | --- |
| **組別** | **參賽嘉賓** | **總分** |
| 藍組 | 林奕匡 | 290 |
| 綠組 | 吳若希 | 180 |
| 紅組 | 梅小青 | 250 |
| 橙組 | 劉心悠 | 260 |

### 第一場

|  |  |  |
| --- | --- | --- |
| **組別** | **參賽學校** | **總分** |
| 藍組 | 瑪利諾修院學校 (中學部) | 140 |
| 綠組 | 惠僑英文中學 | 290 |
| 紅組 | 皇仁書院 | 230 |

裁判：伍德基（香港中華文化發展聯合會主席）

### 第二場

|  |  |  |
| --- | --- | --- |
| **組別** | **參賽學校** | **總分** |
| 藍組 | 路德會呂祥光中學 | 120 |
| 綠組 | 天主教母佑會蕭明中學 | 360 |
| 紅組 | 香港華人基督教聯會真道書院 | 160 |

裁判：羅乃萱（家庭發展基金總幹事）

### 第三場

|  |  |  |
| --- | --- | --- |
| **組別** | **參賽學校** | **總分** |
| 藍組 | 北角協同中學 | 200 |
| 綠組 | 東華三院郭一葦中學 | 120 |
| 紅組 | 保良局董玉娣中學 | 470 |

裁判：何建宗（一國兩制青年論壇創辦人兼主席）

### 第四場

|  |  |  |
| --- | --- | --- |
| **組別** | **參賽學校** | **總分** |
| 藍組 | 廠商會中學 | 110 |
| 綠組 | 嶺南中學 | 190 |
| 紅組 | 香港培道中學 | 110 |

裁判：何建宗（一國兩制青年論壇創辦人兼主席）

### 第五場

|  |  |  |
| --- | --- | --- |
| **組別** | **參賽學校** | **總分** |
| 藍組 | 天主教崇德英文書院 | 240 |
| 綠組 | 明愛馬鞍山中學 | 120 |
| 紅組 | 沙田循道衞理中學 | 180 |

裁判：羅乃萱（家庭發展基金總幹事）

### 第六場

|  |  |  |
| --- | --- | --- |
| **組別** | **參賽學校** | **總分** |
| 藍組 | 文理書院 (香港) | 120 |
| 綠組 | 真光女書院 | 360 |
| 紅組 | 協恩中學 | 240 |

裁判：羅乃萱（家庭發展基金總幹事）

### 第七場

|  |  |  |
| --- | --- | --- |
| **組別** | **參賽學校** | **總分** |
| 藍組 | 循道衛理聯合教會李惠利中學 | 410 |
| 綠組 | 羅定邦中學 | 190 |
| 紅組 | 寶血女子中學 | 130 |

裁判：伍德基（香港中華文化發展聯合會主席）

### 第八場

|  |  |  |
| --- | --- | --- |
| **組別** | **參賽學校** | **總分** |
| 藍組 | 中華傳道會安柱中學 | 550 |
| 綠組 | 大埔三育中學 | 110 |
| 紅組 | 聖士提反書院 | 180 |

裁判：伍德基（香港中華文化發展聯合會主席）

### 第九場

|  |  |  |
| --- | --- | --- |
| **組別** | **參賽學校** | **總分** |
| 藍組 | 路德會西門英才中學 | 160 |
| 綠組 | 路德會協同中學 | 240 |
| 紅組 | 明愛莊月明中學 | 230 |

裁判：岑智明（香港天文台前任台長）

### 第十場

|  |  |  |
| --- | --- | --- |
| **組別** | **參賽學校** | **總分** |
| 藍組 | 廠商會蔡章閣中學 | 110 |
| 綠組 | 崇正中學 | 230 |
| 紅組 | 拔萃女書院 | 410 |

裁判：何建宗（一國兩制青年論壇創辦人兼主席）

|  | 有機會晉級決賽 |

參考
--

1. ↑  陳栢宇 (2022-01-08). 〈港台電視31星期一至七夜晚佈強陣　馬浚偉主持問答騷同林峯鬥震撼〉. 《香港01》. 原先內容歸檔喺2022-01-09. 喺2022-02-23搵到.
2. ↑  〈知情識趣31 初中生問答挑戰賽 (第一場)〉. 《香港電台》. 2022-01-23. 喺2022-02-23搵到.

出面網頁
----

* 香港電台網站：電視|知情識趣31